**Datum: 10.02.2025. SAOPŠTENJE ZA MEDIJE**

**Dan sigurnijeg interneta 2025**

*Putem popularnog online kviza za djecu 11. februara na platformi*

 *www.sigurnodijete.ba i ove godine pridružujemo se obilježavanju Dana sigurnijeg interneta*

U vremenu kada digitalne tehnologije postaju sastavni dio naših života, sigurnost djece u digitalnom okruženju predstavlja zajedničku odgovornost. **Dan sigurnijeg interneta**, koji se obilježava pod sloganom **“Surfuj sigurno - Zajedno za bolji internet”,** prilika je da zajedno podignemo svijest o odgovornom korištenju interneta i doprinesemo sigurnijem digitalnom okruženju za djecu.

Ovaj međunarodni dan, koji globalno podržava Evropska komisija, već dugi niz godina okuplja aktere iz oblasti obrazovanja, socijalne i dječije zaštite, medija i telekomunikacija. U Bosni i Hercegovini na inicijativu **Centara za sigurni internet**, od 2011. godine se tradicionalno obilježava ovaj dan kroz raznovrsne aktivnosti, uključujući i online kviz za učenike osnovnih i srednjih škola.

Kviz ima edukativni i takmičarski karakter, a cilj mu je da djeca kroz zabavu nauče kako se zaštititi u digitalnom okruženju.

Podrškom ovakvim projektima, kao i ulaganjem u sopstvene mehanizme za zaštitu djece i mladih u okviru modernih tehnologija, m:tel aktivno učestvuje u izgradnji bezbjednijeg i sigurnijeg društva.

Više informacija o samom događaju možete da pronađete na web platformi [www.sigurnodijete.ba](http://www.sigurnodijete.ba), na kojoj će biti dostupan i kviz znanja, koji vam može donijeti vrijedne nagrade.

**Uputstvo za djecu:**

**Surfaj sigurno – Zajedno za bolji internet!**

**Djeco, pridružite nam se i osvojite vrijedne nagrade!**

**Šta trebam uraditi?**

* posjetiti web stranicu Centra za sigurni internet u Bosni i Hercegovini www.sigurnodijete.ba i upoznati se sa sigurnim korištenjem interneta;
* dana 11. februara 2025. godine od 09:00 do 19:00 sati, posjetiti web stranicu www.sigurnodijete.ba i registrovati se za kviz koristeći svoj jedinstveni kod pristupa;
* zabilježiti svoj jedinstveni kod pristupa kvizu;
* riješiti kviz pitanja o sigurnom korištenju interneta;
* osvojiti jednu od vrijednih nagrada!

Ključne riječi: m:tel, Obilježavanje Dana sigurnijeg interneta 2025

Izvor fotografija: Emmaus